Народно читалище “Просвета 1927” Бургас

8019 Бургас, кв. Долно Езерово, ул.”З.Зограф” 80 Б

тел./факс: 056/589601; 0895/506209; e-mail: [procveta@abv.bg](mailto:procveta@abv.bg)

ОТЧЕТ

ЗА ДЕЙНОСТТА НА НАРОДНО ЧИТАЛИЩЕ "ПРОСВЕТА 1927”

гр. БУРГАС, кв. ДОЛНО ЕЗЕРОВО

за 2022 г.

І. За организацията

ІІ. Основни дейности

1. Библиотечна дейност и информационно

обслужване

2. Учебно – образователна дейност и детско и младежко творчество

3. Културна дейност

ІII. Човешки и финансови ресурси

1. Екип

2. Общ бюджет

3. Материална база

V. Партньори и донори

VІ. Финансов отчет

ИЗАЦИЯТА

I. Читалище „Просвета 1927” е основано на 24.01.1927 г.; регистрирано в БОС под номер 3130/1997 210; вписано в регистъра на народните читалища под номер 837; с КИД 94.99 и БУЛСТСТ 000045390.

През 2022 година читалището осъществяваше дейността си в съгласие със своите програмни цели, заложени в Устава на организацията, според който читалището e юридическо лице с НЕСТОПАНСКА ЦЕЛ ЗА ИЗВЪРШВАНЕ на ОБЩЕСТВЕНОПОЛЕЗНА ДЕЙНОСТ :

1. развитие и обогатяване на културния живот, социалната и образователната дейност в кв. Долно Езерово и Бургас, където осъществява дейността си;

2. запазване на местните обичаи и традиции и обичаите и традициите на българския народ;

3. разширяване на знанията на гражданите и приобщаването им към ценностите и постиженията на науката, изкуството и културата;

4. възпитаване и утвърждаване на националното самосъзнание;

5. осигуряване на достъп до информация.

Дейности за постигане на тези цели:

1. уреждане и поддържане на библиотека, читалня, фото-, фоно ,филмо- и видеотека, достъп до база данни, съхранени чрез съвременни информационни носители както и създаванне и поддържане на електронни информационни мрежи;

2. развиване и подпомагане на любителското художествено творчество;

3. организиране на школи, кръжоци, курсове, клубове, кино- и

видеопоказ, празненства, концерти, изложби, конкурси, чествания,и младежки дейности;

4. събиране и разпространяване на знания за родния край;

5. създаване и съхраняване на музейни колекции съгласно Закона

за културното наследство;

6. предоставяне на компютърни и интернет услуги.

Организационната структура на читалището през годината бе, както следва:

Върховен орган – Общо събрание на всички читалищни членове или

150 души.

Настоятелство на читалището в състав: Председател – Катя Йорданова,

и членове: Светлана Янушева и Светломира Възелова.

Секретар – Донка Димова, библиотекар – Илиана Стоянова.

Проверителна комисия за контрол върху дейността в състав: Радостинка Атанасова -

Председател, и членове – Мария Рупчева и Силвия Веселинова.

Постоянният оперативен екип на читалището през годината наброява 5-ма души с позиции: Секретар, Библиотекар, Ръководител ВС Галакси, Ръководител ДАР ПИ, ръководител школа по грънчарство.

ІІ. ОСНОВНИ ДЕЙНОСТИ.

ОСНОВНИ ДЕЙНОСТИ

1. БИБЛИОТЕЧНА ДЕЙНОСТ И ИНФОРМАЦИОННО ОБСЛУЖВАНЕ

**Библиотечен фонд , читатели и техническо оборудване:**

В читалище „Просвета 1927” работи библиотека с детски отдел, отдел за възрастни и заемна. Нейната дейност се осъществява съгласно Правилник за организация на работата и ползване услугите на библиотеката към читалище „Просвета 1927” Бургас, съгласно който тя е обществена библиотека по смисъла на чл. 7 от Закона за обществените библиотеки и цялостната и дейност се регламентира от този Закон и Закона за народните читалища.

Броят библиотечни единици във фонда през 2022 година наброява 14 522 тома

литература. Новопостъпилите заглавия литература за периода са в размер на 291 тома на стойност 2 887,80 лв, в т.ч. закупената е 194 библиотечни единици за 1 703,79 лв, дарени – 97 броя за 1 184,01 лв, като съответно отчислената такава е 205 тома физически амортизирана литература на стойност 587,21 лв. Читатели през годината са 329 души. Броят на заетите библиотечни материали е 4 935. Общо регистрираните посещения на читатели през годината са 4 243.

Техническото оборудване на библиотеката позволява читателски запитвания и

търсения да бъдат изпълнявани не само по традиционния заемен начин и в читалня, а да се търсят ресурси в уеб – библиотеки и специализирани портали, да се работи с

електронни масиви. Библиотеката е оборудвана по програма “Глобални библиотеки” с 5 компютърни работни места с периферни устройства, с неограничена Интернет връзка, с копирна апаратура.

В библиотечната работа и предоставянето на информация за ученици от начален и среден курс вече активно се ползват ресурсите на специализирани български учебни

Интернет портали и страници.

Едни от традиционните дейности на библиотеката е организация и провеждане на “Библиотечни уроци” за най-малките читатели, чрез които се провокира интерес

към четенето и търсене на нови знания и информация.

През 2022 г. бяха организирани и проведени следните събития:

Речниците – наш помощник в знанието с 2-те класове, Празник на буквите с 1 клас, Часът на приказките с 4 група на детската градина и 2 клас, На гости на книжките в библиотеката – 3 група на ДГ, В света на детските книжки – 4 група на ДГ, Маги в селището на пчелите – среща с авторката Елена Стойчева с 3-те класове, Представяне на книжката Как се вари клоунска чорба на Стоян Тарапуза, чиито илюстратори са децата от ДАР ПИ с 4 клас и представяне на книгата Мечтата на Клаудия и други... и среща на авторката с 3 и 4 клас, и с илюстраториторите от ДАР ПИ.

2. УЧЕБНО – ОБРАЗОВАТЕЛНИ ДЕЙНОСТИ и ДЕТСКО И МЛАДЕЖКО ТВОРЧЕСТВО

**Вокално студио Galaxy** с ръководител Руси Русев.

Вокалната група е сформирана през м.октомври 2012 г. и стартира дейността си с повече от 10 деца. Репертоарът на студиото е изключително разнообразен - в него са включени поп, рок, диско, латино, балади и други стилове.  
През 2022 г. децата участваха в Ревю на читалищата, в Коледен концерт на тройката, в представяне на детската книжка Мечтата на Клаудия и други приказни истории на Елена Гепова. Децата репетират в специално направено за тях студио.

Работата в екип не само осмисля свободното време на децата, но развива основни вокални навици, музикалния слух и вярното интониране, ритмичното чувство, асоциативното мислене.

**Детско ателие по рисуване и приложни изкуства** с ръководител Величка Колева.

През 2022 година момичета и момчета на възраст 4 -15 години работиха в

ателието по рисуване и приложни изкуства, както с цел обучение по изкуство, така и за алтернативно арт-осмисляне на свободното време на децата. През 2022 г. децата от ателието участваха в следните конкурси и събития и са носители на следните награди:

Илюстриране на книгата на Елена Гепова „Мечтата на Клаудия и други приказни истории“, Национален конкурс за детска рисунка „Пролет върху листа“ Кюстендил – 01.04.2022 - Гергана Славова и Марина Янкова – номинация, „Работилничка за цветни рибки“ – участие в АртБазар на ул. „Алеко Константинов“ Бургас, Участие в Панорама на детското творчество, Пловдив, 3-5 юни 2022, Участие в базар и хепънинг „Пеликанът – властелинът на езерата“ – Симбиотично – Солници – 24.06.2022, Премиера на книгата на детския писател от Македония Стоян Тарапуза „Как се вари клоунска чорба“ – 10.06.2022, НЧ „Просвета 1927“ – илюстратори на книгата,

Участие в Детска Аполония Созопол – 28-31.08.2022 г., Участие в Детска резидентна програма „Зунка – дъгата на Странджа“ – 05-10.09.2022, пленер Бродилово, Премиера на книгата „Мечтата на Клаудия и други приказни истории“ на Елена Гепова - НЧ „Просвета 1927“, 30.11.2022 г., Коледна работилничка „Подарък за моето семейство“

**Грънчарство**

Поради големия интерес на децата от квартала, към читалището вече 3-та година функционира школа по грънчарство. За сега в групата участват 7 деца, които усвояват занаята с голям интерес. Заниманията са целогодишно, с едномесечна ваканция.

Към читалището се организира курс по ментална аритметика за деца и клуб по народни танци за начинаещи и напреднали.

4. КУЛТУРНА ДЕЙНОСТ

Културните изяви – любителски и професионални са друга основна читалищна дейност. От една страна те дават шанс за изява на любителите, занимащи се със сценични изкуства, а от друга – срещат публиките със сценичен продукт от областта на професионалното изскутво.

За съжаление през годината почти всички изяви в културния календар на читалище „Просвета 1927” пропаднаха. Бе организиран и проведен концерт за празника на квартала с участието на оркестър Бургас и деца от училището и детската градина, както и детско утро за най-малките жители на квартала. 6.12. – Празника на Бургас бе отбелязан с раздаване на риба и рибен курбан за жителите и програма от децата от Детската градина. На гости на читалището беше Коледарска група от ДГ, които възпроизведоха ритуала Коледуване и съответно получиха своите краваи и почерпки от домакините.

През летните месеци работиха Детското ателие по рисуване и приложни изкуства и Школата по грънчарство.

Читалището организира ритуал по поднасяне на венци и програма, послучай 201 г. от р. на Георги С. Раковски в Приморски парк Бургас на 14.04. и инициира и организира семинар на читалищни служители в гр. Пещера на тема Документооборот и добри практики в читалищата.

Дейността ни винаги е насочена към различни групи от общността – към деца и възрастни, към работещи и безработни, към здрави и със специфични нужди, към всички, без оглед на етническа и религиозна принадлежност. Читалището е отворено за всички и за всякакви идеи.

С цел съхраняване традиците в родния край продължава провеждането на Кукери.

ІV .ЧОВЕШКИ И ФИНАНСОВИ РЕСУРСИ

1. ЕКИП

Постоянният оперативен екип на читалището през годината наброява 6 души с

позиции: Секретар, Библиотекар, Ръководител ВС, Ръководител ДАР ПИ, ръководител Грънчарство.

2. ОБЩ БЮДЖЕТ

Държавната субсидия по ЗНЧ за читалище „Просвета 1927” през 2022 година беше 61 954 лв /5,03 субсудирана численост -0,03 за пенсионери/ и е отчетана своемременно пред Община Бургас. Общинска дотация за културна дейност – 1 000 лв, които бяха използвани за организиране празника на квартала. Собствените приходи са 12 951,69 лв. от членски внос, такси, дарения, наем и рента. Отделно от Общината получихме 700 лв, от които 400 лв за честване 201 г. от р. на Г.С.Раковски и 300 за

3. МАТЕРИАЛНА БАЗА

В сградния фонд на читалище „Просвета 1927” функционират ателие за работа с деца - капацитет 12 места, библиотека, административен офис, музикално студио и репетиционна. След ремонт през 2019 г., вече разполагаме с голяма многофункцио-

нална зала с капацитет около 100 места, но за момента сме осигурили 60.

Техническото оборудване, подпомагащо оперативната работа на организацията през 2022 година наброява: 5 компютърни конфигурации,от които 4 са за обслужване на читатели, принтер и копир, преносим компютър, мултимедиен проектор с екран, цветен принтер, скенер, факс.

V. ПРОЕКТИ

През 2022 г. читалището спечели 2 проекта – към МК - Българските библиотеки – съвременни центрове за четене и информираност на стойност 3 885,56 лв и проект Книжен капан, финансиран отнай-голямата социално отговорна инициатива на Лидл България „Ти и Lidl за по-добър живот“, в партньорство с Фондация „Работилница за граждански инициативи“ и Български дарителски форум. Проектът е на стойност 9 000 лв.

Читалището е партньор по проект на НЧ Л.Каравелов Бургас – Детска резидентна програма Зунка – Дъгата на Странджа.

V. ПАРТНЬОРИ, ДОНОРИ

Настоятелството на читалище „Просвета 1927” оценява високо подкрепата на всички

организации, институции, НПО, граждани, представители на частния сектор, благодарение на които се реализираха голяма част от основните дейности през годината. Освен местния бизнес в дейността ни винаги са ни подкрепяли – г- жа Антоанета Манолова – директор ЦАУ Долно Езерово, г-жа Татяна Иванова – директор на ДГ Коледарче, г-жа Румяна Петкова – директор ОУ Хр.Ботев, Пенсионерски клубове Вая и Тракия.

В своята дейност читалището се ръководи от нормативните документи - ЗНЧ, Закон за обществените библиотеки, Закона за счетоводството, Закон за юридическите лица с нестопанска цел, Закон за културното наследство, Закон за закрила и развитие на културата, Закон за общинската собственост, Закон за местното самоуправление и местната администрация, Закон за предотвратяване и установяване на конфликт на интереси. Стремим се да изпълняваме основните текущи и стратегически планове, изготвени на базата на тези нормативни документи.

Най-важния фактор в нашата работа са потребителите и затова мероприятията са насочени към тях и към техните потребности. Оценка за изпълнението им е отношението на хората към институцията читалище. Тяхната активност, изразяваща се в посещенията и участията им в различните мероприятия доказват ,че тя е добра. Разбира се, че можем повече. Читалищните служители, със своето отношение към работата и компетентността си, са в състояние да работят още по-усърдно за едно устойчиво, съвременно и необходимо развитие на читалищната дейност. За това са необходими не само желание и способности , но и по-вече финансови средства. Защото читалището е мястото където се съхранява и популяризира българската духовност.